**РЕПУБЛИКА БЪЛГАРИЯ**

МИНИСТЕРСТВО НА ОБРАЗОВАНИЕТО И НАУКАТА

ПРОФЕСИОНАЛНА ГИМНАЗИЯ „АКАД. СЕРГЕЙ П. КОРОЛЬОВ" ГР. ДУПНИЦА

2600 гр. Дупница, обл. Кюстендил, „Орлинска" 70, тел.0701/51835,

e-mail: pg\_ [*koroIjov@abv.bg*](mailto:koroIjov@abv.bg)

**1.Утвърждаване на училището като научно, културно и спортно средище**

През учебната **2019/2020** година беше приета и изпълнена програма за извънкласни занимания по интереси, които бяха насочени към развитие на творческия потенциал на учениците. Ученици бяха включени в 1 група по интереси – шах. По проект „Подкрепа за успех“ бяха сформирани 11 групи по интереси, в които се включиха 67 ученици като приоритетните направления бяха: дигитална креативност, математика, технологии, природни науки и по професионална подготовка.

В беседа - семинар по повод 100 години от подписването на Ньойския мирен договор на тема: **"Подписването на Ньойския договор и последиците за България"** достойно се представиха участниците от нашето училище Александра Иванова, Йорданка Рангелова и Христо Крумов. Учениците от ПГ "Акад. С. П. Корольов"- гр. Дупница се включиха активно в провеждането на Националната седмица на четенето. Четоха литературни творби на български език в интернет, медийна грамотност и изработиха лапбук с български автори. На училищният сайт своевременно се качва информация за участие в конкурси от регионален, национален и международен характер.

Измерител на ефективността от учебно-възпитателната работа са резултатите от проведените олимпиади и състезания. Понижена е мотивацията на учениците за явяване на олимпиади и състезания. И тази година те се организираха и проведоха съгласно указанията дадени от МОН и графика за провеждането им. Графиците, заповедите за комисии за проверка и квестори, протоколи, изпращане на резултатите до съответните експерти на РУО–Кюстендил са изготвени, спазвайки всички изисквания по организацията и провеждането им.

**Олимпиади**

В общинския кръг участваха - 96 ученици, а само 6 се класираха за областен кръг.

- Български език и литература - 9 ученици

- Математика- 4 ученици

- История и цивилизации – 13 ученици

- География и икономика - 24 ученици

- Философия - 14 ученици

**Училището ни участва и през изминалата година в състезания по професии:**

Национално състезание по счетоводство- участваха 8 ученици

Стани стипендиант на ЧЕЗ - първи кръг-5 ученици. Пето място на национален кръг.

Съществена роля за повишаване качеството на професионалното образование има доброто сътрудничество на Професионалната гимназия с работодателите и стопански организации на територията на общината.

Училището и през учебната 2019/ 2020 г. взе участие в „**Седмица на професионалните умения в ПГ „Акад. С. П. Корольов**“ бяха проведени следните мероприятия :

- учениците XI клас в специалност "Икономическа информатика", посетиха на Локомотивно депо Дупница

- състезание за най – добър фотоколаж на тема „Моята бъдеща фирма“ участваха ученици от XII клас специалност „Икономическа информатика“.

- състезание за най - бързо и вярно свързване на електрически схеми. Участваха отбори от учениците от XI и XII класове специалност „Електрообзавеждане на производството

- учениците от VIIа клас "Машини и съоръжения за химическата и хранително-вкусовата промишленост" и IX а клас, специалност Топлотехника" посетиха "Актавис" да се запознаят с предприятието, където ще се обучават и може би работят.

Проведен бе Коледен благотворителен базар "В помощ на Диди" и коледно тържество

**2. Осигуряване на стабилност, ред и защита здравето и безопасността на учениците**

Спазват се хигиенните норми за микроклимат, шум и осветление. Училището е снабдено с необходимите медикаменти за оказване на долекарска помощ. В учебно време медицинската сестра осигурява компетентно медицинско обслужване на ученици, учители и непедагогически персонал.

В училището е извършено е замерване на контур – фаза и заземяване от специализирана лаборатория. ПГ „Акад. С. П. Корольов“ има сключен договор със Служба по трудова медицина за обслужване по разработване на мерки за отстраняване и намаляване риска за здравето и безопасността на служителите в гимназията, наблюдение здравословното им състояние, обучение на ръководния състав и медицинско обслужване.

В **ПГ „Акад. Сергей П. Корольов“** стриктно се спазва графика за дежурството в училище и дейностите, свързани с осигуряване на безопасни условия на обучение. В училището се подържа система за видеонаблюдение и охрана. Периодично се провеждат кампании за превенция на тютюнопушенето и употребата на алкохол и упойващи вещества сред учениците. През учебната 2019/2020 година не можа да се реализира началното военно обучение в IX и Х клас, поради усложнената епидемиологична обстановка.

**3.Повишаване на качеството и ефективността на училищното образование и подготовка**

През учебната 2019/2020 година се наложи за много кратък срок да се организира учебния процес от разстояние. Сформирани бяха групи по БЕЛ и математика за ученици срещащи затруднения и в рискова група, застрашени от отпадане от училище. На ДЗИ през проведени през месец май, учениците показаха добри резултати.

За повишаване качеството на образование в ПГ „Акад. Сергей П. Корольов“, по отделните професии, се работи непрекъснато в насока, осигуряване на модернизиране на материалната база и участия в състезания и конкурси, не само на училищно ниво, но и на регионално и национално.

**4. Развитие на системата за квалификация, преквалификация, преминато обучение и контрол**

ПГ „Акад. Сергей П. Корольов“, има утвърден план за квалификационна дейност, който се следва. Училището предоставя възможност за получаване на индивидуална квалификация при интерес и нужда от всеки педагогически специалист. През учебната 2019/2020 година са организирани групови и индивидуални обучения. Училището подкрепя и финансира обучения на млади специалисти.

1. **Взаимодействие с родителската общност, сътрудничество и активни връзки с общественост и органи**

За по-лесна и бърза комуникация с родителите, през изминалата учебна година се работеше с електронен дневник и с хартиен.

Поради усложнената епидемиологична обстановка в страната, не можаха да се осъществят производствените практики на учениците от XI клас със нашите партньори: „БДЖ – Товарни превози“ ЕООД, ЧЕЗ, „ТЕЦ Бобов дол“ АД, Плам ЕООД” гр. Дупница

**Подобрение във външната и вътрешната среда на училището**

С оглед на все по-активното навлизане на технологиите в учебния процес е подобрена интернет свързаността в цялата сграда на училището. Обновени са компютърните кабинети, увеличен е броя на работните места.

**През учебната година училището е работило по следните програми и проекти:**

* НП ” Оптимизиране на вътрешната структура на персонала”
* НП ” Без свободен час”
* ОП ” Наука и образование за интелигентен растеж”
* Проект ”Подкрепа за успех”
* Проект ”Образование за утрешния ден”
* Проект „ Квалификация на педагогическите специалисти
* Еразъм+ Ключова дейност 1- Сектор Училищно образование с културен проект „Европа без граници“ и проект “Младите и технологиите -бъдещето на Европа“ 28.02-08.03.22020Г – Мадейра.
* За подпомагане на Физическото възпитание и спорта на учениците по реда на ПМС N-129/11.07.2000 г. на в ПГ”Акад.С.П.Корольов за учебно-спортната 2019/ 2020 година са предоставени средства в размер на 849.00 лв.

**8.Училищна имиджова политика: е-политика, работа с медии и външни звена изграждащи имиджа на учебното заведение**

ПГ „Акад. Сергей П. Корольов“, поддържа училищен сайт и страница в социалните мрежи. През месеците май и юни ПГ „Акад. Сергей П. Корольов” се включи в онлайн Панорама на професионалното образование. Беше изработена презентация и представена като видеоклип.

Изготвил: